રાજકોટ શહેરમાં બનતી ચોરી-લુટની ઘટનાને કાબુમાં લેવા શહેર પોલીસ અને ક્રાઈમબ્રાંચ કવાયત હાથ ધરી છે, આ દરમિયાન શહેરમાં વાહનોની ડેકીમાંથી અથવા કારના કાચ તોડી ચોરીની કેટલીક ઘટનાઓ સામે આવી હતી, આ અંગે ઘટનાને અંજામ આપનાર ત્રીપુટીને રાજકોટ ક્રાઈમબ્રાંચે દબોચી લીધી છે, પોલીસને મળેલ બાતમીના આધારે અમદાવાદની છરા ગેંગના ત્રણ શખ્સો રાજકોટની સિવિલ હોસ્પિટલમાં કે ટી ચિલ્ડ્રન વોર્ડ પાસે હોય, આ તકે પોલીસે દરોડો પાડી ત્રણેયને દબોચી લીધા હતા, અમદાવાદ છારાનગરના મનીષ ઉર્ફે મનોજ કનૈયાલાલ સેવાણી, કુબેરનગરમાં રહેતો ઇન્દર બંસીધર હરવાની અને સંતોષીનગરમાં રહેતો લીંબા બહાદુરભાઈ પરમારને દબોચી લીધા હતા, પોલીસ દ્વારા આરોપીઓની આકરી પુછપરછ કરતા અનેક ગુના કબુલ્યા હતા, સાથે જ આરોપીઓ પાસેથી ઇનોવા કાર, બાઈક, ૨.૩૫ લાખ રોકડા, 3 ફોન અને નંબર પ્લેટ સહીત ૧૦.૬૮ લાખનો મુદામાલ કબ્જે કર્યો હતો, આ આરોપીઓ આંગડિયા પેઢીની બહાર રેકી કરી રોકડની શંકા જતા વાહનની નંબર પ્લેટ બદલી મોઢુ ઢાકી વાહનની પાછળ જતા હતા, અને તક મળ્યે આંગડિયા પેઢીના વાહનોની ડેકી અથવા કારના કાચ તોડી ચોરીને અંજામ આપતી હતી.